钦定古今图书集成/明伦汇编/氏族典/第175卷 > 钱士贵
## 钦定古今图书集成/明伦汇编/氏族典/第175卷 > 钱士贵

按《江南通志》：“士贵，字元冲，华亭人。万历庚戌进士，授
进贤令，后补上饶。以治行征为御史。时有‘移宫’”、“红丸”、
“梃击三大案，狱久弗决。廷臣会议，士贵请以可灼付
东市，论政府容奸之罪。会魏忠贤窃政，悉反其议，以
倾缙绅。士贵遂谢病归。崇祯初，起本官，遣督饷，还掌
京畿道。寻迁南大理寺丞。以疾告家居，推馀赀以赈”
贫，作《广孝阡》，葬无主丧。岁饥，士贵立义仓，置粥厂，全
活甚众。